Vita:2006

message: Mit szóltok ahhoz, ha mi magyarok is bevezetnénk ezt a fejezetet? Az angol wikin van ilyen, felsorolja az évben megvalósulni tervezett nagyobb eseményeket. Választások, Oscar, sportesemények stb. Hmm? --Burumbátor 2006. január 27., 12:29 (CET)
Nem rossz ötlet! Adam78 ✉ 2006. október 31., 21:37 (CET)
thread_title:  Előre tekintés 

message: "október 21. – Az azonos nemű táncosok Budapesten megrendezett világbajnokságán a világbajnok magyar pár ismét győzelmet arat „férfi standard” kategóriában." Töröltem, nem ide való.misibacsi 2006. október 31., 09:15 (CET)
...az anonim user meg visszarakta. Pedig szerintem sem ide való, föleg, hogy vélhetöleg rendszeresen megrendezésre kerülő eseményröl van szó, és a hivatkozott linkek tanúsága szerint különösebb sajtóvisszhangot sem váltott ki az esemény. Oszi 2006. október 31., 18:51 (CET)
Misibácsi, Oszi! Miért ne volna ide való? A Savaria táncverseny idevaló? A Miss Universe, Bende Adriennel való ide? Ha igen, akkor nem értem mi ez a kitörés a meleg rendezvényekkel szemben? De meggyőzhető vagyok, csak várnám az érveket.. --Burumbátor társalgó 2006. október 31., 19:09 (CET)
replies: text: Amikor reggel megláttam, sejtettem, hogy lesz, akinél kiveri a biztosítékot. Úgy tudom, rendszeresen megrendezik, a világ különböző városaiban, Bp-en most először. Volt sajtóvisszhangja, de bulvárt, ha lehet, nem nézek és nem olvasok, úgyhogy forrással szolgálni nem tudok. Érvekkel sem, mert szerintem maradhat. --Lily15 üzenet 2006. október 31., 19:27 (CET)

text: # július 4. – Elindították a Discovery űrrepülőgépet az STS-121 küldetésre.
# augusztus 20. – Tragikus következményekkel járó vihar Budapesten és környékén az ünnepi tűzijáték alatt.
# szeptember 17. – Parlamenti választások Svédországban, a jobboldali ellenzék győzelmével.
# szeptember 19. – Katonai puccs Thaiföldön.
# szeptember 26. – A Japán Országgyűlés rendkívüli ülésén Abe Sindzót választották meg az ország miniszterelnökének.
# október 1. – önkormányzati választások Magyarországon.
# október 2. – Perl Westerberg lesz a svéd parlament, a Riksdag házelnöke.
# október 9. – Észak-Korea bejelenti, hogy elvégezte az első kísérleti atombomba-robbantását.
# október 15. – Az ENSZ beleegyezik, hogy Észak-Koreát szankciókkal sújtsák a robbantások miatt.
A fenti események szerepelnek a listában azért, mert jelentőségük van. Az "Események" fejléc, nem azt jelenti, hogy "események", hanem azt jelenti, hogy jelentős események. Különben az is esemény, hogy a sarki kocsmában Laci és Sanyi összeverekedett... valahol meg kell húzni a határt a közölhető és nem ide való között, és ez szerintem itt van. Semmi bajom egyébként a melegekkel, vagy ezzel világbajnoksággal, egyszerűen nem erre az oldalra való. misibacsi 2006. november 1., 20:58 (CET)
Se a Savaria, se a Miss Universe idei megrendezése nem szerepel a 2006 szócikkben.
Az ellen semmi kifogásom, hogy ennek a táncversenynek legyen saját szócikke (történetek, nyertesek stb), de a 2006 szócikkbe szerintem nem való. Oszi 2006. október 31., 21:02 (CET)
Szerintem két dolog szól amellett, hogy maradjon:
*nemzetközi eseményt nem olyan gyakran rendeznek pont Magyarországon,
*ha rendeznek is ilyet Magyarországon, azt nem feltétlen nyeri meg magyar (+ főleg nem kétszer egymás után).
Nem értem, miért hiányolja Oszi a sajtóvisszhangot: a megadott linkek szerintem azért kerültek ide, hogy ellenőrizhető legyen az információ, az Index.hu (az első link) pedig a legolvasottabb magyar híroldal – nem tudom, mi kéne, ha ez nem elég.
Ugyanakkor jó lenne, ha más idei eseményeket is feltüntetnénk: ha volt vagy lesz 2006-ban Savaria táncverseny vagy Miss Universe, akkor azokat is – s ha az utóbbit is Magyarországon rendezik, akkor annál inkább. A magyar Wikipédiának szerintem jó lenne a magyar vonatkozású eseményekre különösen is hangsúlyt fektetnie, hiszen ha mi nem tesszük meg, akkor ki teszi meg helyettünk? Adam78 ✉ 2006. október 31., 21:35 (CET)
szerintem sem egyenértékű a fentebb felsorolt események nagy részével. szerintem még az önkormányzati választások és a média által felfújt tűzijátékos baleset is eléggé határesetnek minősül. majd ha lesz külön pl. olyan lap, hogy 2006 kulturális eseményei, ami ide be lesz linkelve, akkor lehet az összes szépségverseny meg minden. – Alensha  üzi 2006. november 1., 21:55 (CET)
Nem látom egy VB főleg, ha Magyarországon rendezett, miért nem szerepelhetne a #2006 sporteseményei részben? És persze azt se, miért nincs #2006 kulturális eseményei vagy #2006 botrányai rész sem, ahova mehetne a Miss Universe illetve  a tüzijáték, és lehetne #2006 a politikában, hisz eseménydús év (2 választás, új főügyész stb.) --Dami razgovor 2006. november 1., 22:02 (CET)
Azt meg végképp nem értem, hogy az önkormányzati választások meg a tűzijáték miért ne szerepelhetne itt. Ami a helyi jelentőségen túlmutató esemény (tehát pl. a nemzetközi média is beszámol róla), annak szerintem van helye itt. A tűzijáték utáni égszakadásról készült képsorokat az amerikai, sőt még a thaiföldi ismerősöm is látták a saját tévéjükben, úgyhogy eléggé furcsa lenne, ha pont a magyar Wikipédiában nem hivatkoznánk rájuk...
És valóban, ha valaki úgy érzi, túl sok esemény van, akkor külön kell bontani a lapot, mint ahogy pl. Európa szócikkén belül is van vagy lehet Európa történelme, Európa földrajza, Európa gazdasága stb. stb. Szerintem így működik a Wiki: mindenről lehet írni, amihez van független forrás, és ha egy cikk túl hosszúra nyúlna, aloldalakat hozhatunk létre. Adam78 ✉ 2006. november 2., 11:27 (CET)
Adam78, amikor a miskolci vízszennyezés volt, én is kaptam érdeklődő leveleket még Bulgáriából is, hogy minden oké-e. Ha oda eljutott a híre, az már nemzetközi hírnek minősül, mégse írtam be 2006 meghatározó eseményei közé. (De ha a táncverseny meg a tűzijáték meg a polgármesterválasztások benn maradnak, esküszöm, beírom, sőt, szócikket is írok róla, még az angol wikiben is...) – Alensha  üzi 2006. november 2., 18:00 (CET)

text: Egy csöndes kérdés: miért nincs 2006 kulturális eseményei szócikkünk? Lily15 üzenet 2006. november 2., 18:04 (CET)
Én nem feltétlenül gondoltam külön szócikkekre, csak ha össszegyűlik elég sok ezen az oldalon, de ez végülis részletkérdés. A táncosvb-t átraktam a sporthoz, és létrehoztam a 2006 kultutrális eseményei, és 2006 a politikában szakaszokat, később négy szögletes zárójel hozzáadásával simán lehet belőlük linket csinálni, ha közben elkészülne akármelyikből egy külön szócikk.  --Dami razgovor 2006. november 2., 18:17 (CET)
A 2006 a politikában az hogy tud elkülönülni az események-rovattól? Abban többnyire ez van, talán ezért nem volt eddig külön, nem? Iller 2006. november 2., 18:22 (CET)
Az események eddig vegyesen voltak (március 10. – A Mars Reconnaissance Orbiter pályára állt a Mars körül.), bár valószínüleg a politika olyan túlsúlyba van, hogy fordítva kellett volna csinálni (a nem politikai dolgokat külön venni)--Dami razgovor 2006. november 2., 18:31 (CET)
thread_title: Azonos nemű táncosok vb-je